Cesta Yungas pri vodopáde San Pedro
**Cesta Yungas** tiež nazývaná ako **cesta smrti** je 61 alebo 69 kilometrový úsek cesty vedúci z mesta La Paz do mesta Coroico, ktoré je 56 kilometrov severovýchodne od La Paz v regióne Yungas. Táto cesta je známa tým, že je extrémne nebezpečná a v roku 1995 ju banka Inter-American Development Bank označila za "najnebezpečnejšiu cestu na svete". V roku 2006 bolo odhadnuté, že ročne na tejto ceste zahynie približne 200 až 300 ľudí. Na mnohých miestach, kde spadli automobily do rokliny sú pri ceste kríže.

Fotografie tunelu Guoliang sú často mylne identifikované, že zobrazujú cestu Yungas.

Popis cesty
-----------

Je jednou z ciest, ktoré spájajú región Amazonského pralesa severnej Bolívie s hlavným mestom Bolívie. Potom, ako cesta opustí mesto La Paz, stúpa najprv do nadmorskej výšky 4 650 m n. m. do priesmyku La Cumbre, a za ním klesá do nadmorskej výšky 1 200 m n. m. v ktorej je mesto Coroico.

Táto jednoprúdová cesta nemá žiadne zvodidlá a zrázy na jej okraji dosahujú až 600 metrov. Väčšina cesty je široká len 3,2 metra a počas obdobia dažďov od novembra do marca, dážď a hmla výrazne obmedzujú viditeľnosť a voda na ceste, ktorá vytvára blatistý povrch má vplyv na trakciu automobilov. V lete sú zas bežné padajúce skaly a tiež vysoká prašnosť automobilov.

Atrakcia
--------

Cesta Yungas prechádza bolívijskou oblasťou Yungas
Táto nebezpečná cesta sa stala od 90. rokov turistickou destináciou, pričom dodnes ju navštívilo okolo 25 000 hľadačov nebezpečenstva. Tiež je vyhľadávanou destináciou pre horských cyklistov, pretože poskytuje 64 kilometrov plynulého zjazdu, hlavne pre zjazdových cyklistov.

Aj napriek tomu, ostáva cesta Yungas nebezpečnou. Od roku 1998 na nej zahynulo približne 18 cyklistov.

Cesta sa objavila v relácii *Top Gear: Bolivia Special* televízie BBC, v ktorej účastníci cestovali 1610 kilometrov z bolívijského dažďového pralesa až k pobrežiu Tichého oceánu. Jej nebezpečnosť bola zrejmá, keď sa začali zosúvať spod kolies Range Roveru Jeremyho Clarksona skaly, keď bol nútený ísť na okrej cesty kvôli prechodu protiidúcemu autu.

Reklama na automobil Mitsubishi Outlander bola natáčaná na tejto ceste.

Referencie
----------

1. ↑   *Najnebezpečnejšie cesty sveta* [online]. auto.sk. Dostupné online. [nefunkčný odkaz]
2. ↑  Length varies, depending on source
3. ↑  CHANG, Richard S.. *The Most Dangerous Road?* [online]. Wheels.blogs.nytimes.com, 8. február 201. Dostupné online.
4. ↑   *The Most Dangerous Roads in the World* [online]. Darkroastedblend.com, 11. november 2006. Dostupné online.
5. ↑  WHITAKER, Mark. *The world's most dangerous road* [Podcast]. BBC, 11. november 2006. Dostupné online.
6. ↑  The Guoliang Tunnel in China Archivované 2010-01-02 na Wayback Machine, often mistaken as a section of the Yungas Road
7. ↑  BRANSWELL, Jack. Madness, but a thrill. *Ottawa Citizen*, 29. marec 2008. Dostupné online [cit. 2014-11-23]. Archivované 2014-11-12 z originálu.
8. ↑  MOSTROUS, Alexi. British cyclist Tom Austin killed on Bolivian 'Highway of Death'. *The Times* (Londýn), 25. apríl 2008. Dostupné online.
9. ↑  GEOGHEGAN, Tom. Cycling the world's most dangerous road. *BBC News Online*, 16. máj 2010. Dostupné online.
10. ↑  TopGear BOLIVIA SEASON: 14 EPISODE: 6. BBCAmerica.
11. ↑  Top Gear, Bolivia Special. BBC
12. ↑  Road of Death – Yungas, Bolivia
13. ↑  Top Gear: Bolivia's Death Road BBC. A 7+ minute YouTube clip shows part of the show including the road beginning to crumble at the 7:00 min mark.
14. ↑  TONE, Debra. *Mitsubishi Outlander Conquers Infamous ‘Road of Death’* [online]. Send2press Newswire, 24. máj 2011. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Cesta Yungas**

Externé odkazy
--------------

* BBC News – Najnebezpečnejšia cesta na svete
* Objasnenie nehody na Yungas Road
* Fotky, gps mapy a informácie o ceste smrti Archivované 2013-02-21 na Wayback Machine

Zdroj
-----

*Tento článok je čiastočný alebo úplný preklad článku Yungas Road na anglickej Wikipédii.*